
Cyrillus et Methodius, duo fratres, nati Thessalonicae no- 
biliori ex progenie, erant non solum liturgi, non solum doctores, 
non solum inventores litterarum ac protopatres lite- 
raturae sed etiam apostoli Slavorum, ast apostoli tantummodo 


“— latiori sensu sicut hoc in illo tempore et Snopek adversus 


Brickner demonstrabat. Licet natione Graeci et addicti byzantino 
imperio, erant tamen, sicut et alii ipsis coaevi monachi orientales, con- 
drarii byzantinismo, qui Ecclesiam studebat sub status redigere tutelam, 
proiessores Primatus romani Pontificis et orthodoxae doctrinae de pro- 
cessione Spiritus Sancti.  Methodius abdicato munere gubernatoris cujus- 
dam slavicae provinciae amplexus est monasticam vitam in Olimpo in Asia 
Minori.  Cyrillus, iunior fratre, educatus est Constantinopoli, in aula 
imperiali, ibique factus est sacerdos, dein bibliothecarius S. Sophiae et 
professor. In philosophia tantum eminebat, ut per eminentiam Philosophi 
nomen obtineret.  Praeterea insigne possidebat philologicum  talentum, 
quam ob causam merito a Brickner Mezzofanti IX. saeculi 
appellatus est. Primum apud Chasaros praedicabant ac postea per plures 
annos in Moravia et Pannonia Christi vineam excolebant, quo a Ra- 
stislavo principe Moravorum vocati erant. Ante progressum in Moraviam 
Cyrillus litteras excogitavit slavicas, vulgo glagoliticas et. 
coepit Sacram Scripturam et liturgiam ad slavicam vertere linguam, quod 
4ratres serius in Moravia cum discipulis continuarunt. Litterarum  sla- 
vicarum esse basim graecas cursivas  minusculas primus  praeterito 
saeculo detexit Taylor. Quarto anno fratres profecti sunt Romam, 
ubi papa Hadrianus II. slavicas litteras et liturgiam approbavit. Romae 
Cyrillus etiam monachus factus est ac pie in Domino obiit. Postea Ha- 
.drianus ad supplicationem Coceli, principis Pannoniae, resuscitavit sir- 
miensem metropolim et fecit ei consecrare in metropolitam Me- 
thodium cum jurisdictione et supra Moraviam. Eodem tempore Methodius - 
4factus est delegatus apostolicus pro missionibus slavicis. Ast Methodius has 
ob causas adhuc maiores calamitates perpeti debuit a clericis Germaniae, 
praesertim a passaviensi episcopo et salzburgensi archiepiscopo, quibus et 
Svatoplucus, Rastislavi successor favebat. Post mortem demum Methodii 
:papa Stephanus V., agentibus Germanis, denuo prohibunit slavicam liturgiam. 
Ideo Methodii discipuli, ut evitarent ulteriores vexationes secesserant e 
.Moravia ad meridionales partes, imprimis in Bulgariam. 
»* 


Kopitar je doduše istakao, kako se Kiril i Metodije u 
starim sinaksarijima ne nazivaju »apostoli«, nego »doc- 
tgresSlavorum« te kako bi se mogli najtemeljitije nazi- 


vati »LiturgiSlavorum«!). I prof. Briickner im je ospo- 


ravao »slavensko apostolstvo« te priznavao samo: 
»slavenskoučitelistvo«). I doista Kiril i Metodije ni- 
jesu pokrstili ni jednoga slavenskoga naroda. Ali na to je već 
Snopek primjetio, kako se apostolstvo ne uzima samo u stro- 
gom, nego i u širemu smislu. Osim toga je Snopek posve zgod- 
no istakao, kako su već Kirila i Metodija i Crkva i znanost pri- 
znale slavenskim apostolima.) I doista Kiril je već svom sa- 
vremeniku Anastaziju bio >»mužapostolskoga života 
(vir apostolicae vitae)«*). A Moravlani su se i o Metodiju osvje- 
dočili, kada su saslušali, što papa Ivan _ VIII. piše 880. knezu 
Svatopluku, kako i on sveto živi, kako pravo naučava te kako: 
također »panseroaneko Afraunie A'BAaeTn.“? 

Napokon, ako se Kirilu i Metodiju i ne može reći, da su koji 
slavenski narod u cijelosti pokrstili, ne može im se ni ospora- 
vati, da su Moravljane barem dopokrstili. Prema svemu tome: 
mislim, da se Kiril i Metodije mogu i dalje nazivati, ne samo. 
slavenskim liturzima te ne samo. slavenskim 
učiteljima iocevima slavenske književnosti, 
nego i slavenskim apostolima, ali svakako _sla- 
venskim apostolima samo u širem smislu, u kome ir 


je na koncu konca i Kopitar trpio. Još nešto! Kiril i Metodije. | 


su doduše bili Grci, štoviše, oni su bili i odani bizantijskome: 
caru. Suprot toga oni su bili, kao i ostali njima savremeni 
monasi, protivni bizantinizmu, koji je Crkvu sputovao u dr- 
žavno ropstvo. Isto su tako i u ostalim pitanjima zauzimal: 
posve ispravno stanovište, naročito u pogledu ishođenja 

4 Kopitar, Prolegomena historica in Evangelia slavica quibus olim: 
Regum Francorum olio sacro inungendorum, solemnibus uti solebat ecclesia 
Remensis, VI., 45. (Miklosich, Slavische Bibliotek, 1., Wien 1851., str. 76.).. 

* Prof. Briickner, Die Wahrheit iiber die Slavenapostel, str. 5. 

* Snopek, Die Slavenapostel, kritische Studien, str. 206. i d. 

* Anastasius, Epistola ad Gaudericum (Dr. Pastrnek, Dčiiny slovan- 


skXch apoštoli, str. 246.). 
5 Legenda o Metodiju, 12. (Dr. Pastrnek, Dčiiny slovanskych apo- 


štoli, str. 234.) 

Duha Svetoga i Primata rimskih biskupa, o 
čemu se baš u to doba počela voditi žestoka borba između 
istočne i zapadne Crkve“). Uslijed svega toga o njima se to- 
kom vijekova veoma mnogo i pripovijedalo i pisalo, ali  kri- 
tično istom od — XIX. vijeka. 

Kiril i Metodije su bili braća, a rodili su se u Solunu, na 
sjevernoj obali Egejskoga Mora, između ušća Strume i Varda- 
Ta. Otac im se zvao Lav, a bio je bizantijski časnik ili drun- 
gar. Lav je sa svojom suprugom imao, osim Kirila i Metodija, 
još petero djece. Kiril mu je bio najmlađi, on se rodio koncem 
god. 826. ili početkom 827"). Metodije je bio znatno stariji, on 
se morao roditi nekako oko god. 820. Kiril je bio slaba tijela, 
ali vrlo snažna uma. Naročito je imao filološki talenat, prof. 
Briickner ga naziva Mezzofantijem IX. vijeka*). Metodije se 
opet isticao snažnim tijelom i bistrim praktičnim razumom. 
Braća su se prozvala Kirilom i Metodijem istom onda, kada 
su stupala u red. Prije toga se Kiril zvao Konstantin, a 
kako se upravo zvao Metodije, to nam nije niodakle poznato. 
Jireček misli, da se, prema tadanjem običaju i Metodijevo 
krsno ime moralo počinjati s istim slovom, s kojim mu se i re- 
dovničko počinjalo*). 

I ako je grad Solun vazda bio u grčkim rukama i čuvao 
grčko obilježje, u Carigradu se ipak u Kirilovo i Metodijevo 
doba dobro znalo, »Aa Goaovsrane gucH uHemo ceaog'finhceKk'ni gecfi- 
Airu.“ A govorilo se u Solunu čisto, uz grčki, i slavenski 
zato, jer se u njegovoj okolici, naročito na sjeveru, nalazilo 
mnogo i Slavena, od kojih su neki morali gradu i stalni danak 
plaćati. Uslijed toga su mogla i sveta braća, već kao djeca, 


* Dr. Grivec, Pravovernost sv. Cirila in Metoda (Bogoslovni Vest- 
nik, leto 1., sv. 1., Ljubljana 1920.—1921., str. 1.—43.); Dr. Guberina, Pen- 
tarhijski nazor sv. Čirila i Metoda (Bogoslovska Smotra, Zagreb 1925., IV., 
str. 425.—439.). 

7 Legenda o Konstantinu, 18. (Dr. Pastrnek, Dčiiny slovanskych 
apostoli, str. 214.), pripovijeda, da je Kiril umro 14. veljače 869. i da mu 
je tada bilo 42. godine. 

8 Prof. Briickner, Die Wahrheit iiber die Slavenapostel, str. 27., 
bili. 1. 

* Jireček, Geschichte der Serben, I., Gotha 1911., str. 175., bili. 1 

** Legenda o Metodiju, 5. (Dr. Pastrnek, Dčjiny slovanskych apo- 
štoli, str. 225.—226.). 

naučiti čisto govoriti, ne samo grčki, nego i slavenski. Što- 


više, Metodije bijaše postao, kada je odrastao i upraviteljent | 


neke pokrajine, možda oko Strumice, u kojoj su stanovali 
Slaveni, pa je tako mogao pobliže proučiti i slavenske običaje. 
Ali budući da mu je poslije nekoliko godina omrznuo ovaj 
svjetski život, to se povukao u samostan na gori Olimpu, kod 
Bruse u Maloj Aziji i tu postao kaluđer te se sav posvetio 
molitvi i nauci. Međutim mu je brat Kiril poslije očeve smrti, 
posredovanjem rođaka Troktista, logoteta (kancelara) i  re- 
gentkinje Teodore, majke cara Mihajla III., došao u Carigrad 
i tu se, u carskomu dvoru, potpuno naobrazio, naročito u fi- 
lozofiji, pa se zato i prozvao Filozofom. U Carigradu ga 
je podučavao i Fotije, kasnije carigradski patrijarha. Kada je 
Kiril svršio nauke, tada se redio u svećenika i postao knjižni- 
čarom Sv. Sofije, a zatim profesorom filozofije!!), 


God. 855. u Bagdad je išlo više bizantijskih poslanika, da 
tu kod saracenskoga halife porade na izmjeni zarobljenika, U 
tome je poslanstvu morao biti i Kiril, pa tom prigodom ras- 
pravljati s muslimanskim učenjacima, naročito o presv. Troj- 
stvu'*), A kada se povratio iz Bagdada, tada je otišao k bratu 
na Olimp. 

Dok su sveta braća boravila na Olimpu, u Carigrad stig- 
nu poslanici kozarskoga hagana i cara Mihajla III. zamole, da 
im pošalje muža, koji bi ih mogao uputiti u pravu vjeru. K o- 
zariili Hazari su bili Turani, finsko-ugorski narod, a sta- 
novali su uz Crno More, između Kavkaza i ušća Dona. Oni su 
doduše, prema izjavi svojih poslanika, vjerovali u jednoga Bo- 
ga. Ali budući da su ih mojsijevci i muslimani privlačili na 
svoje religije, to su se odlučili za bizantijsku vjeru, ako bizan- 
tijskome vjerovjesniku bude pošlo za rukom pobiti ono, što 
mojsijevci i muslimani naučavaju. Nato je car poslao Kozarima 
oko god. 860. Kirila, a Kiril je u tu svrhu poveo sa sobom i 
Metodija. Na putu se Kiril zadrži neko vrijeme u bizantijskome 


— 


Legenda o Metodiiu, 2. i d. (Dr. Pastrnek, O. c., str. 222. i d.). 


12 Prema Legendi o Konstantinu, 6. (Dr. Pastrnek, Dčiiny  slovan- 


skych apoštolfi, str, 165.), Kiril ie išao k Saracenima, kada mu ie bilo 24 
godine, dakle 850. ili 851. 

gradu Herzonu, na Krimu, s nakanom, da se prije negoli uniđe 
u Kozarsku, upozna s kozarskim jezikom. Boraveći u Herzonu 
potraži i pronađe relikvije pape Klementa I. (88.—97.), o ko-. 
me se pripovijedalo, da je tu umro u progonstvu'*), Iz Herzo- 
na je došao u Kozarsku, pa među Kozarima razvio svoju apo- | 
stclsku djelatnost, ali, po svoj prilici, s vrlo malo uspjeha. Ko- 
zari su se još u X. vijeku dijelili na muslimane, mojsijevce, 
pogane i kršćane, a god. 1016. potpanu pod Ruse. Iza povratka 
Kiril se nastani u Carigradu, kod crkve sv. Apostol, dok mu 
brat postane poglavarom samosatna Polihrona, što se nalazio 


kod Kizika, na azijskoj obali Mramorskoga Mora!“), 


Međutim se sveta braća ni ovaj put ne smire, do samo 
privremeno. Njima Božija providnost bijaše namijenila mnogo 
šira polja rada među Slavenima, među koje je baš u to doba 
evanđeoska prosvjeta počela sve više prodirati. Putovanja u 
Bagdad i u Kozarsku mogla su im u tu svrhu biti samo ško- 
lom. Naročito su Kiril i Metodije mogli u Kozarskoj iskusiti, 
kako je Hristovu nauku teško širiti među narodima, kojini svo- 
ga pisma nemaju. I doista, već koncem god. 862., dok su oni još 
svejednako stajali pod dojmom doživljaja i proživljaja u Ko- 
zarskoi, u Carigrad stignu moravski poslanici. Ovi su posla- 
nici, kaošto Legende pripovijedaju, ponajprije cara Mihajla III. 
izvijestili, kako su k njima došli mnogi kršćanski učitelji iz 
Italije, Njemačke i Grčke te kako se njihov narod idola već 
odrekac. Zatim su mu predstavili, kako su oni prosta slaven- 
ska čeljad te kako ih gore spomenuti učitelji protuslovno 
podučavaju, pa ga na koncu zamolili, da im pošalje takova 
učitelia, koji će im moći protumačiti svete istine u njihovome. 
slavenskom jeziku"). 


"5 O otkriću Klementovih relikviia piše savremenik Anastasius Bi- 
bliothecarius u poslanici ad Geudericum episcopum (Dr. Pastrnek, Dčiiny 
slovanskych apoštolii, str. 246.—248.). U novije ie doba opširno o Klementu 
i Klementovim relikvijama raspravliao Snopek, Die Slavenapostel, kri- 
tische Studien, str. 283.—354. S 

44 Legenda o Konstantinu, 7.—13. (Dr. Pastrnek, Dčiiny slovanskych 
apoštold,. str. 171.—199.); Legenda o Metodiju, 4. (Dr. Pastrnek, 0. c., 
str. 224.—225.); Rimska Legenda, 1.—6. (Dr. Pastrnek, O. c., str. 239.—242.). 

15 Legenda o Konstantinu, 14. (Dr. Pastrnek, Dčiiny slovanskych 
apoštoli, str. 199.—201.); Legenda o Metodiiu, 5. (Dr. Pastrnek, O. c., str. 
225.—226.); Rimska Legenda, 7. (Dr. Pastrnek, O. c., str. 242.) 





Nema sumnje, da su Rastislavovi poslanici tom prigodom 
s. carem raspravljali i o drugim problemima, o kojima Legen- 
da već poradi svoje didahtične svrhe i ne _ govore. Štoviše 
oni su u to doba morali, po svoj prilici baš u prvome redu i 
doći u Carigrad, da tu carski dvor upozore, kako su Nijemci i 
Bugari malo prije sklopili savez i protiv njihova gospodara i 
protiv Karlmana, upravitelja Istočne Marke; kako se Karlman 
uslijed toga s ocem već pomirio te kako napokon od toga sa- 
veza prijeti velika pogibelji, ne samo po moravsku, nego i po 
bizantijsku državu. No svakako je činjenica, da je car Mihajlo 
već slijedećega ljeta provalio s vojskom u Bugarsku, pa je 
kneza Borisa otrgao od Ludevita Njemačkoga, isto onako, kao- 
što je Ljudevit Njemački malo prije otrgao Karlmana od mo- 
ravskoga kneza Rastislava!*). 

Međutim je car udovoljio i drugoj želji moravskih posla- 
nika, a udovoljio joj je tako, kako je to bilo od velike koristi, 
ui& samo po Moravljane, nego i po ostalo slavenstvo. On _ je 
naime ponajprije, kada je saslušao moravske poslanike, sazvao 
vijeće, u koje je pozvao i Kirila, a bez sumnje i patrijarhu Fo- 
tija. Pa kada se u vijeću ponovila molba moravskih poslani- 
ka, tada je car istakao, da bi za moravsku misiju bili naipo- 
dobniji Kiril i Metodije, a to zato, što su oni Soluniani i što 
vGoaovurane EueH uneTo Gaogkuueku peefaoviamu“. [Kiril se 
bijaše odmah izjavio za to pripravnim, ali pod pogodbom, ako 
Moravljani imaju svoje pismo. Pa kada mu je car na to odgo- 
vorio, kako su slavensko pismo već njegov djed i njegov otac 
istraživali i kako ga nije moguće pronaći, tada je Kiril primje- 
tio, da bi u tome slučaju njegovo propovijedanje u Moravskoj 
bilo isto, što i pisanje besjede po vodi i da bi, uslijed toga bivao 
izvrgavan sumnjičenjima, da je krivovijernik: »To KkTO MOKET 
HA BOAŠ EECBAŠ O HANKCAVH Ho IGpETHUhEKO HMA = oFpleTu 2417 
No car se tim nije dao smesti, pa ga je s Bardom i dalje na- 
govarao, da se primi moravskoga poslanstva, bodreći ga ujed- 


18 Togy6uucku, Kparkii ouepkb  ucropim  NpaBOcIaBHBixb uepkeH 
Bognrapckoli, cTp. 22.—26. u 225. u 1.; Bnarapcku, HaBbcraTa (C6OpHuie 
XXIV., crp. 55.— 82. 

17 Legenda o Konstantinu, 14. (Dr. Pastrnek, Dčjiny slovanskyci 
apoštoli, str. 200.). 

no, da će s Božiom pomoću sve poteškoće svladati, pače_i 
slavensko pismo sastaviti. I Kiril se napokon carevoj želji po- 
korio, pa odlučio poći s bratom u Moravsku, ali i opet ne bez 
slavenskih knjiga. Stoga se nije odmah ni dao na put, nego se 
neko vrijeme još zadržavao u Carigradu i tu se, uz molitvu, 
posvetio u prvome redu sastavljanju onoga slavenskoga pisma, 
što ga mi danas obično nazivamo glagolicom. I oštroumni 
je Grk u tome tako uspio, da mu se učenjaci poradi toga još 
svejednako dive. On je doduše glagolicu sastavio na temelju 
sebi savremenih grčkihkurzivnih minuskula. Proli. 
Briickner drži, da je Kiril i za one slavenske glasove, što ih 
Grci nijesu imali, kombinovao po više grčkih znakova.!? 

Ali Kiril, kada je sastavljao glagolicu, nije imao na umu 
samo Moravljane, nego i ostale Slavene. Naročito su mu morali 
lebdjeti pred očima bugarski Slaveni, tim više, što su Grci baš 
u to doba bugarskoga kneza Borisa nasilu odvajali od Ljudevita 
Njemačkoga i privlačili k Carigradu te ga silili, da primi krst, 
ne od Nijemaca, kaošto je to on u prvi mah mislio, nego od njih. 
Pa budući da je Kiril dobro znao, da Bugari, kao grčki takmaci, 
ne bi uto doba rado primili pisma, za koje bi znali, da potječe 
od grčkoga, to je u svome pismu grčki harakter tako vješto 
prekrio, da to nijesu mogli otkriti ni sami učenjaci, da istom u 
novije doba, ponajprije Taylor. 

Kada je pak Kiril bio gotov sa svojom azbukom, tada je 
počeo prevađati Sv. Pismo Novoga Zavjeta na ono narječje. 
kojim su se u to doba služili Slaveni između Soluna i Cari- 
grada.“ A prevađao ga je upravo na to narječje zato, što se “ 
tim narječjem i sam služio. Stoga mi se i čine netemeljite sve 
kombinacije, koje zato, što je glagolica bila upočetku najsavr- 
šenije pismo i što se Kiril u svojim prijevodima nije obazirao 
na zapadna slavenska narječja, izvađaju, da je on morao na 
tome raditi i mnogo više i mnogo prije, negoli su u Carigrad 
stigli moravski poslanici te da je sve to bilo namijenjeno u 
prvom redu bugarskim Slavenima. Mezzofantijevu je preteči 
bilo bez sumnje dosta godina dana, da pronađe jedno savršeno 


18 Prof. Briickner, Die Wahrheit iiber die Slavenapostol, str. 32. 
19 Jagić, Zur Entstehungsgeschichte der kirchenslavischen Sprache, 
II., 59. , 

slavensko pismo i da s njim otpočne svoj slavenski književni 
rad. A probrao je za sve Slavene onaj dijalekat, kojim je naj- 
bolje vladao. 


Kada je pako Kiril Sv. Pismo donekle preveo, tada se 
istom zaputio s bratom Metodijem i s još više đakona u Mo- 
ravsku. Bilo je to po svoj prilici početkom god. 864.2% Kiril je 
tom prigodom ponio sa sobom, osim gore spomenutoga prije- 
voda Sv. Pisma i relikvije sv. Klementa, što ih je na Krimu 
pronašao te pismo, u kome ga je car toplo preporučio knezu 
Rastislavu. Da su sveta braća tom prigodom putovala kroz Bu- 
garsku, to je posve vjerojatno, ali da su u Bugarskoj i djelovala, 
za to nemamo nikakovih pouzdanih dokaza. 


U Moravskoj Kiril i Metodije naiđu na vrlo srdačan pri- 
jem, pa se odmah dadnu na posao. Ali kako su Moravlijani do- 
tada bili, barem uglavnom, već pokršteni,' to se u tome smjeru 
nijesu morali truditi. Pa ako su se možda i trudili, njihov je trud 
s te strane morao biti neznatan. Ali u Moravskoj su u to doba 
još vladali mnogi poganski običaji. Naročito su se još sve- 
jednako podržavale poganske gozbe. Usto su se i brakovi još 
svejednako lako i sklapali i rasklapali, pa su to sveta braća 
morala malo pomalo iskorjenjivati. No njihov se glavni rad sa- 
stojao zapravo u obuci. Naročito su moravsku mladež podu- 
čavali u pisanju, čitanju, vjeronauku i u crkvenom pjevanju, 
Pti čemu su posebnu pažnju posvećivali onim mladićima, o ko- 
jima su tokom vremena stekli uvjerenje, da bi mogli danas, 
sjutra postati dobri duhovnici. Usto su i dalje prevađali Sv. 
Pismo i liturgiju na slavenski jezik. 


** Kada su se upravo Kiril i Metodije zaputili iz Carigrada u Mo- 
ravsku, to se posve točno ne može ustanoviti. Budući da je sigurno, da su 
iz Moravske krenuli u Rim u drugoj polovini god. 867., to bi se odatle 
moglo unatrag prilično točno odmieriti vrijeme polaska iz Carigrada, kada 
bi bili pouzdani podatci o vremenu, što su ga prije toga proveli u Mo- 
ravskoj. Ali Legende se baš u tome razilaze. Legenda o Konstantinu, 15. 
(Dr. Pastrnek, Dčjiny slovanskych apoštoli, str. 204.) tvrdi, da je Kiril 
proveo u Moravskoj četirdeset mjeseci; Legenda o Metodiiju, 5. 
(Dr. Pastrnek, O. c., str. 226.), da su se obadva brata povratila iz Mo- 
ravske poslije tri godine, a Rimska Legenda, 7. (Dr. Pastrnek, 0. c., 
str. 242.), da su proboravila u Moravskoj četiri i po godine. 


ka Dr. Hauck, Kirchengeschichte Deutschlands 3—4, [I., str. 718. 

Kiril je ispočeka bez sumnje sve svete čine obavljao i u 
Moravskoj u grčkome jeziku. Ali kada je svete knjige preveo 
na slavenski jezik, tada ih je počeo obavljati u slavenskome 
jeziku. On se u tome držao običaja istočne Crkve, koja svima 
narodima dopušta, da se mogu pri svetim činima služiti svojim 
jezikom. Ali baš to slavensko Bogoslužje postane »lapis 
oifensionis« za ostale vjerovjesnike u Moravskoj. La- 
tinski je kler doduše dopuštao, da se razni narodi u vjerskim 
istinama podučavaju u svojim jezicima, ali da se i Bogoslužje 
obavlja u seljačkom jeziku, to se na zapadu smatralo previše. 


Uslijed toga nastane trvenje između svete braće i latinskoga 


klera. Štoviše, latinski je kler po svoj prilici tužio zato svetu 
braću i samom papi Nikoli 1. Pa kako se baš u to vrijeme bi- 
jaše razmahala žestoka borba između Staroga i Novoga Rima, 


između pape Nikole i patrijarhe Fotija, to papa Nikola pozove. 


k sebi i grčke vjerovjesnike iz Moravske. I sveta se braća rado 
odazovu pozivu sv. Oca, pa krenu iz Moravske u Rim nekako 
u drugoj polovini god. 867. A krenuli su tim radije, što su se od 
nekoga vremena i onako nalazili u brizi, gdje i tko, da im za- 
redi mlade Moravljane, što su ih bili za to već pripravili.2? 
Usput Kiril i Metodije posjete panonskoga kneza Ko- 
celja, koji je redovito prebivao u Blatnome Gradu. Kocelj 
ih je također vrlo srdačno primio i zadržao kod sebe više mje- . 
seci. Naročito se Kocelju bijaše svidjelo slavensko pismo i sla- 
vesko Bogoslužje, pa je svetoj braći odmah sabrao i, kako se 
veli, predao oko pedeset učenika." U Mletcima je opet Kiril . 
moraa da slavensko Bogoslužje brani protiv svećenika oglajske 
patrijarhije, koji su na temelju natpisa, što ga Pilat bijaše po- 
stavio Hristu, tvrdili, da se kršćansko Bogoslužje može obav- 
liati samo u tri jezika, u židovskome, grčkome i latinskome.“ 
Kada su pako sveta braća stigla u Rim, to nam posve 
točno nije poznato. No svakako je to moralo biti ili koncem 


?** Legenda o Konstantinu, 15. (Dr. Pastrnek, Dčiiny slovanskych 
apoštolii, str. 201.—204.); Legenda o Metodiju, 5.—6. (Dr. Pastrnek, O. c., 
str. 226.); Rimska Legenda, 7.—8. (Dr. Pastrnek, O. c., str. 242.—243.). 

*3 Legenda o Konstantinu, 15. (Dr. Pastrnek, Dčjiny slovanskych 
apoštoli, str. 204.). 

** Legenda o Konstantinu, 16. (Dr. Pastrnek, Dčiiny slovanskych 
apoštolti, str. 204.—210.). f 

god. 867. ili početkom 868., izakako je papa Nikola I. bio već 
umro, a na njegovo se mjesto uspeo Hadrijan II. Pa kada je 
papa Hadrijan saznao, da se Kiril i Metodije već primiču k Rimu 
i da dolaze, ne samo sa svojim učenicima, nego i s relikvijama 
sv. Klementa, tada im je pošao s Rimljanima u susret i izvan 
grada ih svečano dočekao.? 

U Rimu se Kiril i Metodije zadrže više vremena, veseli, 
što im je papa Hadrijan odobrio, ne samo nauku, nego i sla- 
vensko pismo te slavensko Bogoslužje.** Pa kako Metodije još 
ne bijaše ređen, do samo u đakona, to ga biskupi Formoz i 
Gauderik rede, na zapovijed sv. Oca, u svećenika. U isto vri- 
jeme budu na svećeničko dostojanstvo promaknuta i tri Kiri- 
lova i Metodijeva učenika, dok su im dva druga učenika bila 
zaređena u štioce.“" No iza toga se slabi i izmoreni Kiril razboli 
te postane koncem god. 868. kaluđer i napokon 14. veljače 8609. 
umre. Tijelo mu je bilo poslije smrti na svečan način pokopano 
u bazilici sv. Klementa, a Rimljani ga odmah počnu štovati kao 
sveca, pa mu stave povrh groba sliku, što se tu i danas nalazi. 


Poslije bratove smrti Metodije se oko polovine god. 869. 


povrati iz Rima, zajedno sa svojim učenicima. Pa budući da je 


upravo u to vrijeme bjesnio rat između Nijemaca i Moravljana, 
to se opet zadrži kod Kocelja, po svoj prilici u Blatnom Gradu. 


.25. Legenda o Konstantinu, 17. (Dr. Pastrnek, Dčiiny slovanskych ' 


apoštolfi, str. 210.); Legenda o Metodiju, 6. (Dr. Pastrnek, O. c., str. 226.); 
Rimska Legenda, 9. (Dr. Pastrnek, O. c., str. 243.). 

?* Da je papa Hadrijan odobrio slavensko Bogoslužje, o tome ne bi 
smjelo biti sumnje ni onda, kada bi ono navodno njegovo pismo Rastislavu, 
Svatopluku i Kocelju (Legenda o Metodiju, 8.; dr. Pastrnek, Dčiiny slo- 
vanskch apoštoldi, str. 228.—230.), u kome se to dozvoljava i bilo apo- 
krifno, jer je sigurno, da su sveta braća uto vrijeme sa svojim učenicima 
i u Rimu slavenski liturgisala (Legenda o Konstantinu, 17.; dr. Pastrnek, 
O. c., str. 211.). 

27 Legenda o Konstantinu, 17. (Dr. Pastrnek, Dčjiny slovanskych 
apoštolfi, str. 211.); Legenda o Metodiiu, 6. (Dr. Pastrnek, O. c., str. 
226.—227.). 


28 Legenda o Konstantinu, 18. (Dr. Pastrnek, Dčiiny slovanskych ' 


apoštoli, str. 212.—215.); Rimska Legenda, 10.—12. (Dr. Pastrnek, 0. c., 
str. 243.—245.). Početkom XII. vijeka moći su sv. Kirila bile prenešene u 
novu crkvu sv. Klementa, što je sagrađena na ruševinama stare, a kasnije 
ih je odatle nestalo, po svoi prilici 1798., kada su u njoj prebivali fran- 
cuski vojnici. 

Međutim se Kocelj bijaše odlučio zavesti slavensko Bogo- 
služje i u svojoj kneževini. Pa budući da se tome opirao kler 
Ssalzburške nadbiskupije, to dođe na zgodnu misao, da se ob- 
novi nekadanja sirmijska metropolija. Uslijed toga pošalje Me- 
*todija ponovo u Rim, k papi Hadrijanu, sa zamolbom, da mu 
ga Sv. Stolica promakne na gore spomenuto dostojanstvo. Pa 
kako se baš u o vrijeme bugarski knez Boris odvajao od Rima 
i ponovo povraćao k Carigradu, upravo zato, što od Sv. Stolice 
nije nikako mogao da dobije nadbiskupa, odnosno biskupa, 
koga je on želio, to papa Hadrijan pođe u tome tim pripravnije 
u susret Koceljevim željama. I tako se Metodije mogao već 
početkom god. 870. povratiti iz Rima, ne samo kao sirmii- 
skinadbiskup, sijurizdikcijominad Panonijom i nad Mo- 
ravskom, nego i kao apostolski delegat za širenje 
.«ršćanstva među Slavenima? 

No odobrenje slavenskoga pisma i slavenskoga Bogo- 
:služja, pa obnovljenje sirmijske metropolije, kao i Metodijevo 
promaknuće u položaj sirmijskoga nadbiskupa i apostolskoga 
«delegata, sve su to bili krupni događaji, koji su izazivali gnjev: 
i franačke države uopće i franačkoga klera napose. A izazivali 
su ga, ne samo protiv Metodija i njegova pokreta, nego i protiv | 
same sv. Stolice. Naročito su se smatrali u svojim pravima po- 
“vrijeđeni salzburški nadbiskup Adalvin i passavski biskup 
Ermanrih, prvi, jer je morao Metodiju ustupiti Panoniju, 
.a drugi, jer mu je morao ustupiti Moravsku. Pa možda bi samo 
pri tome i ostalo, da ne bijaše u Moravskoj u to isto doba došlo 
«do vrlo važnih političkih promjena. Ali u Moravskoj već tokom 
god. 870. zavladaju Nijemci, izakako se Svatoplukovim izdaj- 
stvom dokopaju kneza Rastislava pa mu iskopaju oči i strpaju 
ga u neki samostan, u kome je jadnik i umro." Uslijed toga su 
se Nijemci mogli tim odvažnije oboriti i na samoga Metodija, 
-pa se svetac morao po svoj prilici već koncem god. 870. nalaziti 
u Regensburgu pred bavarskim biskupima, koji su ga u prisut - 

*9 Legenda o Metodiiu, 8. (Dr. Pastrnek, Dčiiny slovanskych apo- 
štolii, str. 230.); Dr. Hauck, Kirchengeschichte. Deutschlands*—*, ]I., str. 
721.—722. Prema Rimskoj Legendi, 9. (Dr. Pastrnek, O. c., str. 243.), bili 
bi i Kiril i Metodije ređeni u biskupe. 

80 Annales Fuldenses, pod god. 870. 

nosti kralja Ljudevita i tužili i sudili. Kako se sve u tome sa- 
boru postupalo, to nam najbolje pokazuje činjenica, da je Er- 
manrih Passavski bio pokušao Metodija bičevati i da je Meto- 
dije njemačke biskupe izjednačio s idiotama. Metodiju se upi- 
: sivalo u grijeh ponajviše, što se tobože umiješao u tuđa po- 
dručja, a on se branio, da to nijesu nikako tuđa područja, da 
su ta područja potpadala zapravo pod rimsku crkvu i da ih je 
on dobio od Sv. Stolice. Pa budući da nije nikako moglo doći 
do sporazuma, to bavarski biskupi liše Metodija njegove i časti 
i vlasti, te ga zatvore u neki, po svoj prilici freisinški, samostan, 
u kome je morao oko dvije i po godine čamiti*' Ali nato ni 
Moravljani ne ostanu skrštenih ruku, štoviše, oni se već slije- 
deće god. 871. ponovo pobune protiv Nijemaca, ponajprije pod 
vodstvom nekoga svećenika Slavomira a zatim kneza Svato- 
pluka (870.—894.)*%/ pa tom prigodom protjeraju iz svoje do- 
movine i njemački kler te zamole Sv. Stolicu, da im se povrati 
Metodije."* Međutim umre papa Hadrijan ]Il., a naslijedi ga 
Ivan VIII. (872.—882.), koji se odmah sa svim svojim auktori- 
tetom zauzme za Metodija. Ivan je ponajprije od salzburškoga 
nadbiskupa Adalvina energično zatražio, da se Metodije smjesta 
povrati u svoju nadbiskupiju i u položaj, koji mu po pravu pri- 
pada pa je u tu svrhu poslao u Njemačku i svoga posebnoga 
delegata, jakinskoga biskupa Pavla. Usto Ermanriha bijaše 
kaznio privremenom suspenzijom i pozvao u Rim na opravda- 
nje. Isto tako bijaše pod prijetnjom izopćenja pozvao u Rim 
Anona, freisinškoga biskupa. ** I uslijed toga se Metodije doista 
povratio u Moravsku, u proljeće 873. 

Iako se Metodije bijaše povratio iz njemačkoga zaroblje- 
ništva kao pravi nadbiskup, ne samo Moravske, nego i Pano- 
nije, on je ipak bio prisiljen Panoniju poslije kratkoga vremena: 
povratiti. salzburškome nadbiskupu. Štoviše, domalo se nje- 


31 Legenda o Metodiju, 9. (Dr. Pastrnek, Dčiiny slovanskych apo- 
štolu, str. 230.—231.). 

32 Annales Fuldenses, pod god. 871. 

*8 Legenda o Metodiju, 10. (Dr. Pastrnek, Dčiiny slovanskych apo- 
štolli, str. 231.—232.). : 

* Dr. Miklošić—dr. Rački, Novo nadieni spomenici (Starine Jugoslav. 
Akad., XII., Zagreb 1880., str. 213.—216.); Legenda o Metodiiu, 10. (Dr. 
Pastrnek, Dčiiny slovanskych apoštolf, str. 231.). 

mački kler počne protiv njega ponovo buniti i u samoj + Mo- 
ravskoi. Bližnji je povod ovoj novoj pobuni dao sam Metodije. 
Metodiju je naime papa Ivan VIII. bio već 873. zabranio sla- 
vensko Bogoslužje. Ali on se te zabrane nije držao." A zašto 
je se upravo nije držao, o tome bi se mogle samo kombinacije 
stvarati, kaošto se uistinu i stvaraju. No jedno je, mislim, 
neosporivo, a to je, da u Metodija pri svemu tome nije bilo ni- 
kakve zle volje. Ali njemačkome je kleru i to bilo dosta, da 
otpočnu novu ofenzivu protiv njemuionako omražena Grka, 
u kojoj naš apostol bude ožigosan, ne samo kao prestupnik gore 
spomenute papine zabrane, nego i kao krivovjernik, kao pro- 
tivnik nauke o ishođeniu Duha Svetoga i od Sina — »Filio- 
que«. A, što je Metodija i njegove učenike moralo još više 
peći, oni sa svojim pokretom nijesu nailazili na razumijevanje 
ni kod samoga Svatopluka. Svatopluk doduše bijaše uglavio: 
s Nijemcima mir u Forcheimu već 874. i tom im prigodom 
priznao vrhovno gospodstvo te im se obvezao plaćati izvjesni 
godišnji danak.“ Ali on je drukčije bio u svojoj kneževini pravi 
gospodar. Štoviše, on bijaše svoju kneževinu i proširio. Suprot 
toga on je sve otvorenije zapostavljao slavenski, a pristajao uz 
njemački ili latinski kler. To se zna, da je to Svatopluk činio 
samo iz oportunizma. On je naime, kao realan politik, morao: 
dobro uviđati, da bi se njegov istup protiv latinskoga klera, 
naročito u to doba, kada je zabrana slavenskoga Rogzoslužja ioš 
postojala, smatrao ujedno istupom i protiv čitave franačke dr- 


ožave i protiv Sv. Stolice. Uslijed toga bijaše i poslao u Rinr 


nekoga svećenika, po imenu Ivana Mlečanina, da papu Ivana 
VIII. potanje izvijesti o crkvenim prilikama ili bolje neprilikama. 
u Moravskoj i da od njega o svemu potraži mjerodavnu odluku. 
A Ivan je Papu izvijestio o Metodiju i njegovu djelovanju 
upravo onako, kaošto ga je u Moravskoj i ostali latinski kler 
prikazivao. On podučava narod drukčije negoli je to ispovije- 
dao papi Hadrijanu, protivno onome, što je rimska Crkva pri- 
mila od sv. Petra, Iprotivno crkvenoj Predaji, a Bogoslužje 
obavlja u zabranjenom barbarskom slavenskom jeziku — »in 
385 Boczek, Codex diplomaticus et epistolaris Moraviae, I., str. 


39.—40. 
36 Annales Fuldenses, pod god. 874. 

* “barbara, hoc est in sclavina lingua«. A papa je Ivan VIII. učinio 
nato ono, što je po svojoj dužnosti i morao učiniti. On je naime 
polovicom god. 879. pisao Svatopluku i Metodiju pa, dok je 
s jedne strane Svatopluka bodrio, da se nipošto ne udaljuje od 
onoga, što naučava sveta rimska Crkva, makar ga na to i sami 
njegov biskup nagovarao, s druge je opet strane pozvao Meto- 
dija u Rim, na opravdanje." I Metodije ga je poslušao. 

A kada je papa Ivan VIII. Metodija polovicom god. 880. 
ponovo povraćao u Moravsku, tada mu je uručio i svoje pismo 
za Svatopluka. U tome ie pismu Sv. Otac moravskoga kneza 
ponajprije obavijestio, kako je Metodija pred saborom potanko 
ispitao o Simbolu prave vjere te kako ga je u svemu pronašao 
pravovjerna i po Crkvu korisna. Zatim mu je zapovijedio, da 
ga primi i poštuje kao svoga pravoga pastira, u kome ga je do- 
stojanstvu on nanovo potvrdio. Usto je Ivan VIII. također odo- 
brio i slavensko pismo i slavensko Bogoslužje: »Litteras 
denique sclauonicas,a Constantino quondam 
philosopho (s. Cyrillo) repertas, quibus Deo 
laudesdebiteresonent,iurelaudamus...Nec 
sanaefidei, vel doctrinaealiquidobstat,siue 
missas in eadem sclauonica lingua canere, 
siue sanctum euangelium vel lectiones diui- 
nas nouiet veteris testamenti bene transla- 
tas, etinterpretataslegere, autalia horarum 
ofiliciaomniapsallere: quoniamaquitlfecittres 
linguas principales, hebraeam scilicet, gra e- 
cam, etlatinam,ipsecreauitetaliasomnesad 
laudemetgloriamsuam.« Ali Ivan VIII. bijaše ujedno 
zapovijedio, da se Evanđelje, poradi većega poštovanja, čita po 
svim moravskim crkvama najprije latinski, a zatim i slavenski, 
kaošto se to po nekim crkvama već činilo: »Jubemus ta- 
men, utinomnibus ecclesiis terrae vestrae 
propter maiorem honorifiicentiam euange- 
lium latine legatur, et postmodum slauonica 
lingua translatuminauribus populi, latina 


87 Boczek, Codex diplomaticus et epistolaris, 1., str. 39.—41.; Le- 
genda o Metodiiu, 12. (Dr. Pestrnek, Dčiiny slovanskych apoštoli, str. 
233.—234.). 


<... 

verba nonintelligentis annuncietur; sicutin 
quibusdamecclesiisiieri videtur.« Štoviše, Ivar 
VIII. bijaše tom prigodom odredio, da se Svatopluku i njegovim 
doglavnicima čitaju svete mise latinski, ako se to njima bude 
više svidjelo. Napokon je Sv. Otac u to vrijeme redio također 
nekoga Nijemca, po imenu Vihinga (Wiching), u njitranskoga 
biskupa, pa ga podredio Metodiju.?* Ali Vihing se svome nad- 
biskupu nije pokoravao. Uslijed toga su se borbe nastavile, za 
kojih je Vihing po svoj prilici falzifikovao protiv svoga nadbi- 
skupa i sama papska pisma, pa je papa Ivan VIII. morao god. 
881. ogorčenoga Metodija tješiti.? 

God. 881.—882. Metodije je, na poziv grčkoga cara Ba- 
zilija I., putovao u Carigrad, pa je i tu naišao i na razumijevanje: 
i na odobravanje svoga vjerovjesničkoga djelovanja. Usto mu 
car bijaše zadržao dva učenika kod sebe,“ bez sumnje za Sla- 
vene, koji su se nalazili na području bizantijske carevine. A 
kada se naš prosvjetitelj povratio iz Carigrada u Moravsku, 
tada je s pomoću svojih dvaju učenika preveo Sv. Pismo Sta- 
roga Zavjeta (osim Knjige Makabejaca i osim Psalterija, koji je: 
bio već preveden) s grčkoga na slavenski jezik.*' Usto je pre- 
veo i Nomokanon te neka djela sv. Otaca. A kada se ono god. 
884. car Karlo III. Debeli nalazio u Tullnu, nedaleko od Beča,** 
tada je s velikom počašću primio uz moravskoga kneza Svato- 
pluka i njegova nadbiskupa — sijedoga Metodija.“ 

Međutim je Vihing protiv svoga nadbiskupa i dalje ro- 
vario. Uslijed toga ga Metodije bijaše udario anatemom. Ali" 
domalo i Metodije umre, 6. travnja 885. i bude svečano sahra- 


38 Boczek, Codex diplomaticus et epistolaris, 1., str. 42.—44.; Le- 
genda o Metodiiu, 12. (Dr. Pastrnek, Dčiiny slovanskych apoštoli, str. 234.) 

3% Boczek, Codex diplomaticus et epistolaris, I., str. 44.—45. 

20 Legenda o Metodiiu, 13. (Dr. Pastrnek, Dčiiny slovanskYch apo-: 
štolii, str. 234.—235.). 

41 Legenda o Metodiju, 15. (Dr. Pastrnek, Dčiiny slovanskYch apo-- 
štoli, str. 235.—236.). 

12 Annales Fuldenses, pod god. 884. . 

13 Legenda o Metodiiu, 16. (Dr. Pastrnek, Dčjiny slovanskych apo-: 
štoli, str. 236.), to pripisuje 5p aw Srgnekoyiemov. A'i ŠrpkekoyieMoy je očevidno“ 
kasniji umetak, jer Mađari se 884. nijesu još ni nalazili u svojim današnjim 
podunavskih predielima. (Prof. Briickner, Die Wahrheit iiber die 
apostel, str. 94. i d.). 

njen u stolnoj crkvi svoje nadbiskupije,** možda baš u morav- 
skomu Velehradu ili, kaošto se to u novije vrijeme počelo na- 
gađati, u Dčvinu (Theben), Bratislavi (Požunu) na istoku, blizu 
ušća Morave u Dunav. Prije smrti Metodije bijaše preporučio 
sebi za našljednika Gorazda, jednoga od svojih učenika. Ali 
njemačkome kleru, u prvome redu njitranskome biskupu Vi- 
hingu, pođe domalo za rukom ponovo izazvati protiv glago- 
lice i kneza Svatopluka i Sv. Stolicu. Pa kada je uslijed toga 
papa Stjepan V. slavensko Bogoslužje koncem god. 885. iznova 
zabranio*" i kada se ta zabrana počela u Moravskoj sa svom 
grubošću provađati, tada Kirilovi i Metodijevi učenici napuste | 
svoju domovinu te se spuste u naše južne krajeve, naročito u 
Bugarsku i Hrvatsku. Malo izatoga na moravsku državu na- 
vale Mađari i poruše je. 


#4 Legenda o Metodiju, 17. (Dr. Pastrnek, Dčiiny slovanskych apo- 


štoli, str. 237.—238.). 
45 Dr, Miklošić—dr. Rački, Novo nadjeni spomenici (Starine Jugoslav. ; 


Akad., XIL, Zagreb 1880., str. 220.—221.). 








